ঢাকা, ১২ জুন : বিএনপি জামায়াত জোটের ৩৬ ঘণ্টা হরতাল চলাকালে রাজধানীর নয়াপল্টনে বিএনপির কেন্দ্রীয় কার্যালয়ের সামনে সাংবাদিকদের পিটিয়েছে পুলিশ। এতে বিভিন্ন টিভি চ্যানেলের পাঁচ ক্যামেরা সাংবাদিক আহত হন।    এ ঘটনায় সাংবাদিকরা দুই ঘণ্টা অবস্থান ধর্মঘট পালন করেন। পরে দুপুর সাড়ে ১২টায় মতিঝিল জোনের ডিসি (উপ-কমিশনার) আনোয়ার হোসেন এসে দুঃখ প্রকাশ ও দায়ীদের শাস্তি দেয়ার আশ্বাস দিলে ধর্মঘট প্রত্যাহার করে নেন  সাংবাদিকরা।     সকাল সাড়ে ১০ টায় জাতীয়তাবাদী মহিলা দলের সভাপতি নূরী আরা সাফা কেন্দ্রীয় কার্যালয়ের দিকে যেতে চাইলে তাকে গ্রেফতার করে পুলিশ। এ সময় তিনি রাস্তায় লুটিয়ে পড়লে সাংবাদিকরা তার ছবি তুলতে যান। এক পর্যায়ে পুলিশ সাংবাদিকদের ওপর চড়াও হয়। এসময় পুলিশের লাঠির আঘাতে চ্যানেল আইর মঞ্জুরুল ইসলাম বাবু, এটিএন বাংলার মহসিন, এনটিভির অজিত আইচ তাপস, দেশ টিভির শিবলী ও কালের কণ্ঠের বিশেষ ফটো সাংবাদিক রফিকুর রহমান আহত হন।    এ ঘটনায় সাংবাদিকরা তীব্র নিন্দা ও প্রতিবাদ জানিয়ে বিএনপি অফিসের সামনের সড়কে  অবস্থান ধর্মঘট পালন করে। তাৎক্ষণিক প্রতিবাদ সমাবেশে বক্তব্য রাখেন ঢাকা রিপোর্টার্স ইউনিটির প্রশিক্ষণ ও গবেষণা সম্পাদক সম্পাদক মশিউর রহমান, নির্বাহী সদস্য বাংলাভিশনের বিশেষ প্রতিনিধি ইলিয়াস হোসেন, এটিএন নিউজ-এর সিনিয়র করেসপন্ডেন্ট এই চএম সাগর, এটিএন বাংলার রিপোর্টার মইনুল আহসান, বৈশাখী টিভির সিনিয়র রিপোর্টার শফিক আহমেদ, ঢাবি সাংবাদিক সমিতির সাবেক সভাপতি মাহবুবুর রহমান, আমাদের সময়ের মামুন স্ট্যালিন, নিউ এজ-র তায়িব প্রমুখ।    পরে সাংবাদিকদের সঙ্গে সংহতি প্রকাশ করেন ঢাকা সাংবাদিক ইউনিয়নের সাধারণ সম্পাদক  আবু জাফর সূর্য, ক্র্যাবের সাবেক সভাপতি ফখরুল আলম কাঞ্চন, বর্তমান সভাপতি আখতারুজ্জামান লাবলু, সাধার সম্পাদক আবু সালেহ আকন, সংবাদ এর চিফ রিপোর্টার সালাম জোবায়ের, আমার দেশ-এর বাসির জামাল, প্রথম আলোর সেলিম জাহিদ,বিডিনিউজ টোয়েন্টিফোর-এর সুমন মাহমুদ, সকালের খবরের রেজাউল করিম লাভলু, বার্তা২৪ ডটনেটের মহসিন হোসেন, বাংলাবাজার পত্রিকার মনির হোসেন, মাইটিভির মিরাজ হোসেন গাজী, কালের কণ্ঠের মোস্তাক আহমেদ, জনকণ্ঠের শরিফুল ইসলাম, কালের কণ্ঠের সফিক শাফি, সমকালের হাসান শিপলু, আমাদের সময়ের তারেক সালমান, ইনকিলাবের রফিক  মোহাম্মদ আফজাল বারী, সংবাদের ওমর ফারুক, যুগান্তরের হাবিবুর রহমান খান, নয়া দিগন্তের মঈন উদ্দিন খান, সংগ্রামের আবু জাফর, চ্যানেল আইয়ের রেজোয়ান কাদের কচি, বৈশাখী টিভির কিশোয়ার লায়লাসহ আরো অনেকে।    বেলা ১১টায় রu200c্যাব-৩-এর একজন কর্মকর্তা রাস্তা থেকে সাংবাদিকদের সরে যাওয়ার হুমকি দিয়ে বলেন, আপনারা এখান থেকে সরে না গেলে লাটিপেটা করা হবে। এতে আরো উত্তেজনা দেখা দেয়।    সাড়ে ১১টায় ডিবির এডিসি মোল্লা নজরম্নল ইসলাম একদফা সাংবাদিকদের সঙ্গে সমঝোতার চেষ্টা চালালেও তাতে সফল হননি। পরে মতিঝিল জোনের ডিসি আনোয়ার  হোসেন ঘটনাস্থলে এসে সাংবাদিকদের সঙ্গে দুঃখ প্রকাশ করেন। পরে সাংবাদিকরা রাস্তার উপর থেকে সরে আসে।        বার্তা২৪ ডটনেট/এমএইচ/সাফা